SEAFCO มือขึ้น! คว้างานใหม่ 5 โครงการ มูลค่า 78 ลบ.
SEAFCO มือขึ้น! คว้างานใหม่ 5 โครงการในเดือนส.ค.นี้ มูลค่า 78 ลบ.
31 ส.ค. 2560

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 5 โครงการใหม่ ในเดือนส.ค.60 มูลค่ารวม 78 ล้านบาท ได้แก่  โครงการกลุ่มเสาเข็มทดสอบ รถไฟฟ้าสายสีส้ม พระราม 9 กรุงเทพฯ ซึ่งเป็นลักษณะงานเสาเข็มเจาะแบบกลม และเสาเข็มเจาะแบบเหลี่ยม ไม่รวมค่าวัสดุ ของบริษัท ช.การช่าง จำกัด (มหาชน) หรือ CK โดยสถานะของงานอยู่ระหว่างการดำเนินการก่อสร้าง
พร้อมทั้งโครงการส่วนต่อขยาย ทางพิเศษสายศรีรัช (ด้านทิศเหนือ) จตุจักร กรุงเทพฯ ลักษณะของงาน เป็นงานเสาเข็มเจาะแบบเหลี่ยม ไม่รวมค่าวัสดุ ของ CK โดยสถานะของงาน อยู่ระหว่างดำเนินการก่อสร้าง
รวมทั้งพร้อมทั้งโครงการเคนซิงตัน สุขุมวิท-เทพารักษ์ ถ.เทพารักษ์ จ.สมุทรปราการ โดยลักษณะของงาน เป็นงานเสาเข็มเจาะ ไม่รวมค่าวัสดุ ผู้ว่าจ้าง คือ บริษัท เจ แอนด์ เค กรุ๊ป เอ็นจิเนียริ่ง จำกัด สถานะของงาน อยู่ระหว่างดำเนินการก่อสร้าง
พร้อมด้วยโครงการไนท์ บริดจ์ ไพรม์ สาทร ถ.นราธิวาสราชนครินทร์ สาทร กรุงเทพฯ ลักษณะของงาน เป็นงานเสาเข็มเจาะ ไม่รวมค่าวัสดุ ผู้ว่าจ้าง คือ บริษัท แสงฟ้าก่อสร้าง จำกัด สถานะของงาน กำหนดเริ่มดำเนินการก่อสร้าง ปลายเดือนก.ย.60 และโครงการอาคารปฏิบัติธรรมเทียนฝอ บางบอน จ.กรุงเทพฯ ลักษณะของงาน เป็นงานเสาเข็มเจาะ รวมค่าวัสดุ ผู้ว่าจ้าง สมาคมอี้ก้วนเต้า (ประเทศไทย) สถานะของงาน อยู่ระหว่างดำเนินการก่อสร้าง